|  |  |
| --- | --- |
| **Grŵp:** Blwyddyn 9, Set Ganolradd | **Amser:** 1 awr |
| **Amcanion y wers:**   * Penderfynu pa archfarchnadoedd i’w defnyddio er mwyn prynu set o eitemau ar gyfer parti. * Datblygu sgiliau metawybyddiaeth dysgwyr trwy ddefnyddio’r syniad o “driongl amser”. | |
| **Cyswllt â dysgu blaenorol:**   * Mesurau (ml, litr, g, kg, £) * Canrannau (25%) * Adio a lluosi. * Defnydd effeithlon o gyfrifiannell. | **Adnoddau:**   * Taflen waith “Mat parti” – ar gael o wefan Adnoddau CBAC (cliciwch ar “Ymchwiliadau”):  [Fersiwn Cymraeg](http://adnoddau.cbac.co.uk/Pages/ResourceSingle.aspx?rIid=688)  [Fersiwn Saesneg](http://adnoddau.cbac.co.uk/Pages/ResourceSingle.aspx?rIid=687) * Taflunydd / Bwrdd Gwyn Rhyngweithiol i arddangos yr ateb cywir. |
| **Gweithgareddau dysgu:**   * Cychwyn y wers: Dosbarthu’r daflen. Ystyried pa fathemateg a wnaed yn y gorffennol sy’n mynd i helpu efo’r gwaith heddiw (trafodaeth mewn parau – 5 munud). * Adrodd yn ôl: Pa fathemateg sydd ei angen? Sut rydych am osod allan eich gwaith? Beth sydd raid gwneud yn gyntaf? (5 munud.) * Prif weithgaredd: Dilyn y cyfarwyddiadau ar y daflen i weithio allan ble i ddanfon Mam Megan, a’r gost derfynol. (Gwaith pâr – 30 munud.) * Adrodd yn ôl: Beth yw cyngor pob grŵp i fam Megan? (5 munud.) * Dangos yr ateb cywir i’r dysgwyr. Cyfle i drafod camgymeriadau. (Gwaith pâr – 5 munud.) * Adrodd yn ôl: Beth oedd y camgymeriadau a wnaethpwyd? Pe beach yn gwneud y dasg yma eto, neu un tebyg yn y dyfodol, beth fyddech yn ei wneud yn wahanol? (10 munud.) | |
| **Gwahaniaethu:**   * Defnyddio / gwahardd cyfrifianellau. * Gorfodi mam Megan i fynd i un siop yn unig / rhoi’r opsiwn o allu mynd i unrhyw un o’r siopau. * Tasg estynnol: A fyddai eich cyngor i fam Megan yn newid pe bai’r cynigion arbennig (e.e. 3 torth am bris 2 yn Morrisons) ddim ar gael? | |

|  |
| --- |
| **Cyfleoedd i ddatblygu metawybyddiaeth:**   * Defnydd o’r “triongl amser” i annog datblygiad metawybyddiaeth (gweler y clip fideo).   + GORFFENNOL: “Pa fathemateg rydych wedi ei wneud yn y gorffennol sy’n mynd i helpu chi efo’r broblem yma?”   + PRESENNOL: “Sut ydych am osod allan eich gwaith?” “Beth rydych am ei wneud yn gyntaf?” “Beth yw eich cyngor i fam Megan?” “Ceisiwch ddarganfod lle aethoch yn anghywir wrth wneud eich cyfrifiadau.”   + DYFODOL: “Beth fyddech yn ei wneud yn wahanol wrth daclo problemau tebyg yn y dyfodol?” “A wnaethoch ddefnyddio’r amser a oedd ar gael yn y ffordd orau posib?” |